Hirošimos taikos memorialas
Hirošimos taikos memorialas (jap. 原爆ドーム = genbaku dōmu; dar dažnai vadinamas Atominės bombos kupolu) – viena iš Hirošimos (Japonija) memorialinio parko dalių. Tai vienintelis pastatas, kuris išliko nesugriuvęs 1945 m. rugpjūčio 6 d. ryte įvykusio atominio sprogimo hipocentre. 1966 m. jį nuspręsta išsaugoti neribotam laikui kaip memorialą 140 000 tuo metu žuvusių žmonių. 1996 m. pastatas buvo įtrauktas į UNESCO pasaulio paveldo sąrašą.